polyglot-tagger/wikipedia-language-snippets-filtered huggingface dataset:
ஓர் ஊராட்சியில் இரண்டு அதற்கு மேற்பட்ட பள்ளிகள் இருப்பின் ஒரு பள்ளியில் ஊராட்சி மன்றத் தலைவரும் பள்ளி மேலாண்மைக் குழுவில் உறுப்பினராகவும் மற்ற பள்ளிகளில் சம்மந்தப்பட்ட பள்ளிகள் அமைந்திருக்கும் வார்டு உறுப்பினர்கள் பள்ளி மேலாண்மைக் குழுவில் உறுப்பினராகவும் இணைக்கப்பட வேண்டும்
பள்ளி மேலாண்மைக் குழு குறைந்தபட்சம் மாதத்தில் ஒரு நாளாவது கூட்டப்பட வேண்டும். இதற்கெனத் தனி பதிவேடுகள், தீர்மானங்கள் அடங்கிய பதிவேடுகள் பராமரிக்கப்படவேண்டும்.
சமூகத்தில் பின்தங்கிய பிரிவைச் சேர்ந்த பெற்றோர்களுக்குக் குறிப்பிடத்தக்க முக்கியத்துவம் இக்குழுவில் கொடுக்கப்பட வேண்டும்.
பள்ளி மேலாண்மைக் குழு என்பது இந்தியாவில் அனைத்து மாநிலங்களிலும் உள்ள பள்ளிகளில், பள்ளியின் செயல்பாடுகளை மேலாண்மை செய்வதற்காகக் கட்டாய கல்வி உரிமைச்சட்டம் 2009-இன்படி ஏற்படுத்தப்பட்ட குழு ஆகும். பள்ளி வளர்ச்சியில் கவனம் செலுத்துதல், சமுதாயத்துக்கும் தொடர்பு ஊடகமாக இருத்தல். அனைத்துப் பள்ளி வயது குழந்தைகளையும் பள்ளியில் சேர்ப்பது, பள்ளியில் அடிப்படை வசதிகளை ஏற்படுத்துதல் மற்றும் மேம்படுத்துதல், மாணவர்களின் கல்வி தரத்தை உயர்த்துதல், இலவச கட்டாய கல்வி உரிமை சட்டத்தில் கூறப்பட்டுள்ளவற்றை நடைமுறைப்படுத்துதல் ஆகியவை இக்குழுவின் நோக்கங்களாகும். இக்குழுவின் தலைவராகப் பள்ளியில் பயிலும் ஏதேனும் ஒரு குழந்தையின் தாய் அல்லது தந்தை இருப்பர்.இக்குழு அனைவருக்கும் கல்வித் திட்டம் மூலம் நடைமுறைப்படுத்தப்பட்டுக் கண்கானிக்கப்படுகிறது.
ஒழுங்குமுறை சட்டம், 1773 இந்தியத்துணைக் கண்டத்தில் செயல்படும் கிழக்கிந்திய கம்பெனியின் செயல்பாடுகளை மேம்படுத்தவும், கட்டுப்படுத்தவும், ஒருங்கிணைக்கவும் ஐக்கிய இராச்சியத்தின் நாடாளுமன்றத்தால் இயற்றப்பட்ட சட்டமாகும். ஒழுங்கு முறை சட்ட விதிகள் கிழக்கிந்திய கம்பெனியின் நீதி மற்றும் நிர்வாகத்தை மேம்படுத்தாத காரணத்தினால், 1784ல் பிட்டின் இந்தியா சட்டம் நிறைவேற்றப்பட்டது.
இச்சட்டம் கிழக்கிந்திய கம்பெனியின் மையப்படுத்தப்பட்ட அரசு நிறுவ காரணமாயிற்று. வங்காள ஆளுநருக்கு நீதி, நிர்வாகம், வணிகம் போன்ற துறைகளில் ஆலோசனை வழங்க நான்கு பேர் கொண்ட நிர்வாகக் குழு அமைக்கப்பட்டது. நிர்வாகக் குழுவின் முடிவில் கருத்து வேறுபாடு இருப்பின் வாக்கெடுப்பின் மூலம் முடிவில் எடுக்கப்படும். இக்குழுவின் தலைவரான தலைமை ஆளுநருக்கும் ஒரு வாக்கு உண்டு.
கிழக்கிந்திய கம்பெனியின் அதிகாரிகள் மற்றும் ஊழியர்கள் தனிப்பட்ட முறையில் உள்ளூர் மக்களிடம் வணிகம் செய்வதோ அல்லது பரிசுப் பொருட்கள் அல்லது கையூட்டு வாங்குவது தடை செய்யப்பட்டது.
வங்காள இராஜதானியின் ஆளுநர் வாரன் ஹேஸ்டிங்ஸ், கிழக்கிந்திய கம்பெனியின் தலைமை ஆளுநராக நியமிக்கப்பட்டதால், பம்பாய் மாகாணம் மற்றும் சென்னை மாகாணங்களின் ஆளுநர்கள் தனித்து இயங்காது, வங்காள ஆளுநரின் கீழ் செயல்பட்டனர். தலமை ஆளுநர் பதவிக் காலம் ஐந்தாண்டுகள் ஆகும்.
1773ல் கிழக்கிந்தியக் கம்பெனி நிதிச் சுமையால் தத்தளித்தது. ஐக்கிய இராச்சியத்தின் நுகர்வு பொருட்களை இந்தியத் துணைக் கண்டத்தில் விற்கவும், நறுமணப் பொருட்களை இறக்குமதி செய்யவும், கிழக்கிந்திய கம்பெனி அவசியமாயிற்று.
கிழக்கிந்திய கம்பெனியின் இயக்குனர்களின் பதவிக் காலம் ஒராண்டிலிருந்து நான்காண்டாக உயர்த்தப்பட்டது. அவர்களில் நான்கில் ஒரு பங்கினர் ஆண்டுதோறும் ஓய்வு பெறுவர்.
இவருக்கிருந்த செவித்திறன் குறைபாட்டின் காரணமாக பல பள்ளிகள் இவரை பள்ளியில் சேர்க்க மறுத்தன. ஒரு நாள் மரத்தின் கிளையில் அமர்ந்திருந்த பறவை ஒன்றினைப் படமாக வரைந்தார். இந்த நிகழ்வே வரைதல் மற்றும் வண்ணமிடுதலில் இவருக்கிருந்த ஆர்வத்தின் முதல் வெளிப்பாடாகும். பிற்காலத்தில் 1939 ஆம் ஆண்டில் இவர் இலாகூரில் உள்ள மாயா கலைப் பள்ளியில் பயன்பாட்டுக் கலை தொடர்பான படிப்பில் சேர்ந்தார். 1944 ஆம் ஆண்டில் இவர் மும்பைக்குச் சென்று சர் ஜே. ஜே கலைப்பள்ளியில் சேர்ந்தார். 1947 ஆம் ஆண்டில் நீடித்த மற்றும் அடிக்கடி ஏற்பட்ட உடல்நலக்குறைவின் காரணமாக இவர் பள்ளியிலிருந்து விலக கட்டாயப்படுத்தப்பட்டார். மேலும், இவர் மும்பையை விட்டும் வெளியேற நேரிட்டது.
இந்தியா பாக்கித்தான் பிரிக்கப்பட்ட நிகழ்வும் அதைத் தொடர்ந்து ஏற்பட்ட புலம் பெயர்ந்தோரின் சோகமும் இளைய வயதிலேயே சதீஷ் குஜ்ராலை பாதித்தது. இந்த வலியும் வேதனையும் இவரது படைப்புகளில் வெளிப்பட்டது. 1952 முதல் 1974 ஆம் ஆண்டு வரை, குஜ்ரால் தனது வரைபடங்கள், ஓவியங்கள் மற்றும் சிற்பங்களைக் கொண்ட கலைப்படைப்புகளைக் கொண்டு உலகெங்கிலும் நியூயார்க்கு நகரம், புது தில்லி, மொண்ட்ரியால், பெர்லின், தோக்கியோ மற்றும் பல இடங்களிலும் கண்காட்சிகளை நடத்தினார்.
குஜ்ரால் பிரித்தானிய இந்தியாவின் பிரிக்கப்படாத பஞ்சாப் மாகாணத்தில் ஜீலம் நகரில் பிறந்தார். இவர் காஷ்மீரில் ஒரு சிதிலமடைந்த நிலையிலிருந்த பாலத்தைக் கடந்து கொண்டிருந்த போது வழுக்கி விழுந்து நீர்ச்சுழல்களில் சிக்கினார். இந்த விபத்தின் காரணமாக இவருக்கு செவித்திறன் குறைபாடு ஏற்பட்டது. இந்நிகழ்வு நடந்து 62 ஆண்டுகளுக்குப் பிறகு 1998 ஆம் ஆண்டில் ஒரு அறுவை சிகிச்சைக்குப் பிறகு இயல்பான செவித்திறன் இவருக்கு மீண்டும் கிடைத்தது.
சதீஷ் குஜ்ரால் ஒரு இந்திய ஓவியர், சிற்பி, சுவர் ஓவியர் மற்றும் விடுதலைக்குப் பிறகான காலகட்டத்தின் எழுத்தாளரும் ஆவார். 1999 ஆம் ஆண்டில் இவருக்கு பத்ம விபூசண் விருது வழங்கப்பட்டது. இவரது மூத்த சகோதரர் இந்தர் குமார் குஜரால் இந்திய முன்னாள் பிரதமர் ஆவார்.
1952 ஆம் ஆண்டில், குஜ்ரால் மெக்சிக்கோ நகரத்தின் பேலேசியோ டி பெல்லாசில் படிப்பதற்கு கல்வி உதவித்தொகை கிடைக்கப் பெற்றார். இங்கு இவர் புகழ் பெற்ற டியகோ ரிவேரா மற்றும் டேவிட் ஆல்பரோ சிக்யூரோசு ஆகியோரிடம் தொழிற்பயிற்சி பெற்றார்.
குஜ்ரால் ஒரு கட்டிடக்கலைஞரும் கூட. புது தில்லியிலுள்ள பெல்ஜியம் தூதரகத்தின் வடிவமைப்பு 20 ஆம் நூற்றாண்டில் மிகச்சிறந்த கட்டிடங்களில் ஒன்றாக கவின்கட்டிடக்கலையாளர்களின் பன்னாட்டு அமைப்பினரால் தேர்ந்தெடுக்கப்பட்டது.
முப்பரிமாண வடிவவியல் வடிவங்களை உச்சிகள், உச்சிகளை இணைக்கும் கோடுகள் (விளிம்புகள், இவ்விளிம்புகளால அடைபெறும் இருபடிமாண முகங்கள் வடிவினுள் அமையும் உட்புள்ளிகள் ஆகியவற்றைக் கொண்டு வரையறுக்காலாம். இவை பன்முகத்திண்மங்களென அழைக்கப்படுகின்றன. கனசதுரங்கள் பட்டைக்கூம்புகள் உட்பட்ட நான்முகிகள் பன்முகத்திண்மங்களுக்கு எடுத்துக்காட்டுகளாகும். வேறு சில முப்பரிமாண வடிவங்கள் கோடுகளுக்குப் பதிலாக வளைபரப்புகளால் அடைபெறும் முப்பரிமாண வடிவவியல் வடிவங்களும் உள்ளன. நீளுருண்டை, கோளம் இரண்டும் இவற்றுக்கான எடுத்துக்காட்டுகளாகும்.
பல இருபரிமாண வடிவவியல் வடிவங்களைபுள்ளிகள், உச்சிகள், மூடிய சங்கிலித்தொடராக புள்ளிகளை இணைக்கும் கோடுகள், இக்கோடுகளால் உண்டாகும் வடிவினுள் அமையும் உட்புள்ளிகள் ஆகியவற்றின் தொகுப்பாகக் கொள்ளலாம். இவ்வடிவங்கள் பல்கோணிகள் என அழைக்கப்படுகின்றன. முக்கோணங்கள், சதுரங்கள், ஐங்கோணிகள் பல்கோணிகளில் சில வகைகளாகும். வேறு சிலவகையான வடிவங்கள் கோடுகளுக்குப் பதிலாக வலைகோடுகளால் உருவாகின்றன. இவ்வாறு வளைகோடுகளால் அடைபெறும் வடிவவியல் வடிவங்களுக்கு எடுத்துக்காட்டுள் வட்டங்கள், நீள்வட்டங்கள் போன்றவைகளாகும்.
வடிவவியல் வடிவம் என்பது ஒரு வடிவவியல் பொருளை விளக்கும் தகவல்களிலிருந்து அதன் அமைவிடம், அளவு, திசைப்போக்கு மற்றும் எதிரொளிப்பு ஆகியவற்றை நீக்கிவிட எஞ்சி நிற்கும் தகவல்கள் அடங்கியதாகும். அதாவது, ஒரு வடிவவியல் வடிவத்தை நகர்த்துவது பெரிதாக்குவது, சுழற்றுவது அல்லது எதிரொளிப்பது போன்ற செயல்களால் அதன் மூல வடிவம் மாறாமல் இருக்கும்.
ஒரு பன்முகியின் விளிம்பின் மீதுள்ள புள்ளிகள் அனைத்தும் அந்த வடிவத்தின் பாகமாகவே அமையுமானால் அப் பன்முகியானது குவிவுப் பன்முகி எனப்படும்.
1835 ஆம் ஆண்டில் ராச ராசேந்திர முல்லிக் இந்த அரண்மையைக் கட்டினார். பல அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன
பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன. பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள் ஆகியனவற்றால் இந்த அரண்மனை பிரபலமானதாக கருதப்படுகிறது. அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன. பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன.
பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள் ஆகியனவற்றால் இந்த அரண்மனை பிரபலமானதாக கருதப்படுகிறது.பளிக்கு அரண்மனையில் இன்னும் கூட சிலர் வசிக்கின்றனர். அரண்மனைக்குள் பிரவேசிப்பது கட்டுப்படுத்தப்பட்டுள்ளது. அரசாங்க சுற்றுலா அலுவலகத்திலிருந்து அனுமதி பெறப்பட்ட பின்னரே உள்ளே செல்ல முடியும்.
பளிங்கு அரண்மனை இந்தியாவின் வடக்கு கொல்கத்தாவில் அமைந்துள்ள ஒரு சிறப்பு வாய்ந்த அரண்மனையாகும். 46, முக்தாரம் பாபு தெரு, கொல்கத்தா, 700007 என்பது இந்த அரண்மையின் முகவரியாகும். 19 ஆம் நூற்றாண்டைச் சேர்ந்த இந்த அழகியக்கட்டிடம் சிறந்த முறையில் பராமரிக்கப்பட்டு வருகிறது. பளிங்கு சுவர்கள், தரைகள், சிற்பங்கள் போன்றவற்றுக்கு பெயர் பெற்ற அரண்மனையாக இருப்பதால் இப்பெயர் வைக்கப்பட்டுள்ளது.
கதை சாவடி: பொதுப்பகுதிகளில் பங்கேற்பாளர்கள் எளிதில் அணுகக்கூடிய வகையில் சிறிய அளவில் கதைச்சாவடி அமைக்கப்பட்டுள்ளது. முதல் கதைச்சாவடி நியூயார்க்கில் உள்ள சிறப்பு மத்திய முனையத்தில் 2003ஆம் ஆண்டு அக்டோபா் மாதம் 23-ந்தேதி திறக்கப்பட்டது. பின்பு ஜூலை 2005-ல் இது அடித்தள மான்காட்டன் சதுக்கத்திற்கு மாற்றப்பட்டது. பின்னர், இரண்டாவது கதைச்சாவடியானது பிரான்சிஸ்கோவில் உள்ள சமகால ஜூயிஸ் அருங்காட்சியகத்தில் திறக்கப்பட்டுள்ளது. மூன்றாவது கதைச்சாவடி 2009-ஆம் ஆண்டு அக்டோபர் மாதம் அட்லாண்டா பொது வானொலி நிலையத்தில் திறக்கப்பட்டது.
நடமாடும் சாவடி: 2005 மே மாதம் இரண்டு நடமாடும் சாவடிகள் அமைக்கப்பட்டு நாட்டின் பல்வேறு பகுதிகளுக்கு ஆண்டு முழுவதும் பயணம் செய்து பல்வேறு கதைகளை பதிவு செய்கின்றனர்.
நண்பர்கள், குடும்பத்தினர்கள், நன்கு அறிமுகமானவர்களிடையே நோ்காணல்கள் நடத்தப்படுகிறது. நன்கு பயிற்சி பெற்ற இவ்வமைப்பின் ஊக்கவிப்பாளர், பங்கேற்பாளர்களின் நேர்காணல்களை செயல்படுத்துவார். நோ்காணலின் இறுதி 40 நிமிடங்கள் பதிவு செய்வதற்கான அமர்வு, பங்கேற்பாளா்களிடமிருந்து 50 டாலா்கள் பதிவிற்கான கட்டணமாக பெற்றுக்கொண்டு, நேர்காணலின் முழுமையான பதிவுப்பேழை வழங்கப்படுகிறது. பங்கேற்பாளா்களின் அனுமதியோடு மற்றொரு பதிவு செய்யப்பட்ட ஒலிப்பேழை, நூலக குழுமத்தின் அமெரிக்க நாட்டுபுறவியல் அமைப்பினரால் ஆவணப்படுத்தப்பட்டு, எதிர்கால சந்ததியினர் கேட்டு பயன்பெற வழிசெய்கிறது.
ஸ்டோரிகார்ப்ஸ் என்பது ஐக்கிய அமெரிக்காவில் இயங்கும் ஓர் இலாப நோக்கற்ற அமைப்பு ஆகும். இதன் நோக்கம், அமெரிக்காவின் அனைத்து பின்புலம் சாா்ந்த நம்பிக்கைகள் அடிப்படையிலான கதைகளை பதிவு செய்வது, பாதுகாப்பது, பகிர்வது ஆகும். ஸ்டோரிகார்ப்ஸ் அமைப்பை 2003-ஆம் ஆண்டில் வானொலி உற்பத்தியாளர் டேவிட் இசாய் என்பவர் செயல்திட்டம் அமைத்து நிறுவினார். இதன் தலைமைச்செயலகம் அமெரிக்காவின் நியூயாா்க்கில் புரூக்ளினுக்கு அருகில் உள்ள கிரீன் கோட்டையில் அமைந்துள்ளது.
1930களில் சிறந்த உணர்வும், நோக்கமும் கொண்ட ஒரு நல்ல அமைப்பாக விளங்கியது. அமெரிக்காவில் வாய்மொழி வரலாற்று நோ்காணல்களின் மூலமாக பதிவு செய்கின்றன. சிறப்பு மத்திய முனையத்தில் அமைந்துள்ள இதன் முதல் பதிவுக்கூடத்தை வாய்மொழி வரலாற்று அறிஞரான ஸ்டட்ஸ் டெர்க்கெல் என்பவரால் திறந்து வைக்கப்பட்டது. இந்த அமைப்பானது அமெரிக்காவில் உள்ள 50 மாநிலங்களில், 1 இலட்சம் பங்கேற்பாளா்களிடம் இருந்து 60 ஆயிரம் நேர்காணல்களை பதிவு செய்துள்ளது.
டோட்டோ-சான் எப்பொழுதுமே துறுதுறுவென இருப்பவள். தன் வீட்டின் பெரியவர்களையும் ஆசிரியர்களையும் எந்நேரமும் கேள்விகளால் துளைப்பவள். நம்மிடம் பேசுவதற்கும், கேட்பதற்கும் ஆயிரம் காரணங்கள் அவளிடம் இருந்தது. எல்லோரிடமும் மிகுந்த அன்பும், மரியாதையும் கொண்டே அணுகுவாள். இப்படிப்பட்டவளைத்தான் பழைய பள்ளியொன்று தகுதியிழப்பு செய்து அவளை வெளியேற்றியது. காரணம், எப்பொழும் கேள்வி கேட்டுக் கொண்டே இருக்கிறாள். வகுப்பறையில் அவளுக்கான சிறிய மேசை ட்ராயரை சர்சர் என்று சத்தமிடும்படி இழுத்து தொந்தரவு செய்கிறாள். வீதி இசைக்கலைஞர்களைக் கண்டால் வகுப்பின் ஜன்னலோரம் அழைத்து அவர்களோடு பேசிக் கொண்டிருக்கிறாள். வகுப்பறையில் இப்படி பல இடையூறுகளை அளித்தபடி இருக்கிறாள் என்று அடுக்கடுக்காய் பல குற்றச்சாட்டுகள்.ஆயினும் அந்த சிறுமி இவை தவறு என்பதையே அறியாதவள். இதனாலே பலநேரங்களில் வகுப்பறையின் ஏதோ ஒரு தவறுக்காக வெளியே நிறுத்தப்பட்டிருந்தவள்.
மாலைவேளையில் காலார நடக்கும் வாய்ப்பை பெற்றிருந்தனர்.இந்த குட்டி களப்பயணத்தில் அவர்கள் கற்றுக்கொண்ட அனுபவம் அதிகம்.ஒருநாள் அக்குழந்தைகளுக்கு தைரியப் பரிட்சை ஒன்று வைக்கப்பட்டது.அருகில் இருந்த மண்டபத்திற்குள் இருவர் இருவராக தனியே சென்று வரவேண்டும்.மண்டபத்துக்குள் பேய் வேடமிட்ட சிலகுழந்தைகள் இருப்பார்கள். மண்டபத்திற்குள் முழுவதுமாய் சென்று அழாமல் திரும்பவர்களுக்கு பரிசு.போட்டியில் விருப்பமில்லாதவர்கள்,பயப்படுபவர்கள் மட்டும் விலகிக்கொள்ள அனுமதிக்கப்பட்டது. இந்த துணிச்சலான போட்டியில் பங்குபெற்றவர்களில் சிலர் பாதிவழியிலிருந்து பயந்துகொண்டு திரும்பினர்.சிலர் முழுவதுமாய் சென்று பேயை பார்க்காமலே தனிமை பயத்தில் அலரியடித்துக்கொண்டு ஓடிவந்தனர். இங்கு சில பேய்களும்கூட பயந்து நின்று அழுத கதை எல்லோரையும் சிரிக்கவும்,சிந்திக்கவும் வைத்தது.இந்த தைரியப்பரிட்சை நிகழ்வானது எல்லோரின் மனதிலும் ஆழமாய் என்றுமே பதிந்து நின்றது.
டோமோயி பள்ளியின் ஒரு சிறு அறையில் தலைமையாசிரியர் கோபாயாஷியை டோட்டோசான் தன்தாயோடு சேர்ந்து சந்தித்தாள். அவள் வாழ்வில் என்றும் மறக்கமுடியாத அனுபவத்தை அது கொண்டிருந்தது. டோட்டோசானிடம் அன்பாய் பேசிய தலைமையாசிரியர் அதன்பிறகு டோட்டோசான் என்கிற அந்த சிறுமி பேசியதை ஆர்வம் குறையாமல் கேட்டுக்கொண்டே இருந்தார். டோட்டோசான் தனது பழைய பள்ளி அனுபவம், வீட்டின் அனுபவம், இன்னும் சில கேள்விகள் என தனக்கு தோன்றியதையெல்லாம் அந்த முதல் சந்திப்பில் மரியாதைக்குரிய கோபாயாஷிடம் பேசி இருந்தாள். அந்த பேச்சு காலை பள்ளி துவக்கத்திலிருந்து மதிய உணவு நேரம்வரை நீடித்தது. இவ்வளவு பொறுமையாய் தன்பேச்சை யாரும் கேட்டதில்லை என்பதை அவள் அறிவாள்.அன்றிலிருந்தே தலைமையாசிரியர் கோபாயாஷிடம் மிகுந்த மரியாதையையும், அன்பையும் கொண்டிருந்தாள்.
டோட்டோ-சான்: ஜன்னலில் ஒரு் சிறுமி என்ற புத்தகம் உலகப்புகழ்பெற்ற ஒன்றாகும். இப்புத்தகம் சுமார் 45 இலட்சம் பிரதிகள் விற்பனையாகி சாதனை புரிந்தது. இப்புத்தகத்தை டெட்சுகோ குரோயாநாகி என்பவர் எழுதியிருந்தார். இவரின் டோமோயி பள்ளி அனுபவம்தான் இந்த புத்தகம். இவர் சப்பான் தொலைக்காட்சி ஒன்றில் தொகுப்பாளினியாக வளர்ந்து புகழ்பெற்றவர். தன்னுடைய இத்தகைய வளர்ச்சிக்கு முழுகாரணமாய் தனது டோமோயி பள்ளியை குறிப்பிடுகிறார். பழமொழிகளில் மொழிப் பெயர்க்கப்பட்ட இந்நூலானது தமிழில் சு. வள்ளிநாயகம், சொ. பிரபாகரன் ஆகியோரால் மொழி பெயர்க்கப்பட்டது. தேசிய புத்தக தொண்டு நிறுவனம் சார்பாக முதன்முதலாக வெளிவந்தது.
இந்த நிலையில் அவள் டோமோயி என்கிற தனது புதிய பள்ளிக்கு செல்கிறாள். பள்ளிக்குள் நுழைகையிலே அவளுக்கு அங்கு எல்லாமும் புதியதாய் படுகிறது. அதிகமான மரங்கள், பூக்கள் என அது சிறிய தோட்டமாய் காட்சியளித்தது. அதைவிட பெரிய ஆச்சர்யம் அவளுக்கு அங்கு காத்திருந்தது. பழைய இரயில் பெட்டிகள் அங்கு சம்பந்தமில்லாமல் நிற்பதாய் அவளுக்குத் தோன்றியது. அந்த பழைய இரயில் பெட்டிகள்தான் வகுப்பறை என்பதை அவளால் நம்பத்தான் முடியவில்லை. இன்னும் எத்தனையோ ஆச்சர்யங்கள் அவளுக்காய் அங்கு காத்திருந்தன.
அப்பள்ளி குழந்தைகளின் மதிய உணவில்கூட கவனம் கொண்டிருந்தது டோமோயி.தங்களது உணவில் குறைவில்லாத சத்துகளை கொண்டிருக்க பெற்றோர்களிடம் கடலிலிருந்து கொஞ்சம், மலைகளிலிருந்து கொஞ்சம் என்று அறிவுறுத்தப்பட்டது.இதில் ஒன்று குறைவாய் குழந்தைகள் உணவை எடுத்து வந்தாலும் பள்ளியே அத்தகைய உணவுகளை வழங்கி சரிசெய்துகொண்டது.உணவில்கூட ஏற்றத்தாழ்வை கோபாயாஷி விரும்பவில்லை.
கோபாயாஷி குழந்தைகளின் உள்ளம் அறிந்தவராக, பொறுமையும், அன்பும் கொண்டவராக இருந்தார். குழந்தைகள் அனைவரும் உள்ளார்ந்த நல்ல இயல்புகளுடன்தான் பிறக்கிறார்கள். அவர்கள் வளரும் சூழலும் பெரியவர்களின் தாக்கமும் குழந்தைகளின் உள்ளார்ந்த நல்லியல்புகளை சிதைத்துவிடுகின்றன எனத் திடமாய் நம்பியவர் அவர். குழந்தைகள் தங்களது தனித்தன்மையுடன் வளர அனுமதிக்க வேண்டும் எனக்கருதினார்.
20 . . ஜனாதிபதி பிரதமர் நவம்பர் 21, 2015 அன்று, பிரதமரில் 259 வாக்குகளைப் பெற்றார், பிப்ரவரி 9, 2016 அன்று, மார்ட்டின் ஓ'மால்லேக்கு நான்காவது இடத்தில் வந்தார். இருப்பினும், 2011 ஆம் ஆண்டில் நடந்த நிகழ்ச்சியில் ரண்டால் டெர்ரி அவரைப் பாராட்டியதால், லெஸ்ஸர்-அறியப்பட்ட ஜனநாயக வேட்பாளர் ஜனாதிபதி வேட்பாளருக்கு திரும்ப முதன்முறையாக சற்று முன், குடியரசுக் கட்சி வேட்பாளர்களான கிறிஸ் கிறிஸ்டி மற்றும் டெட் குரூஸ் ஆகியோரை ஒரு மூலம் சந்தித்தார். மார்ச் 4, 2016 அன்று, அவர் லிபர்டேரியன் கட்சியுடன் தனது பங்கை மாற்றினார், அமெரிக்கா முழுவதும் லிபர்டேரியர்களுக்காக முனிவர் மற்றும் ஆரக்கிள், மற்றும் பெலிஸ் ஆகியவற்றிற்கான தனது சரியான நிலைப்பாட்டைக் கூறியுள்ளார். 2016 லிபர்டேரியன் தேசிய மாநாட்டில் ஜனாதிபதி வேட்பாளர் வாக்களிக்கும் முதல் சுற்றில் அவர் ஒரு பிரதிநிதிக்கு வாக்களித்தாஅழைக்கப்பட்டார்.
ஆகஸ்ட் 25, 2012: உச்சம் அவரது புதிய அரசியல் கட்சி, இலவச போனி கட்சி அறிவித்தார், மற்றும் அவர் சக ஓட்டுநர் எதிர்ப்பாளர் ஜிம்மி மக்மில்லன் தனது இயங்கும் துணையை தேர்வு என்று. மாறாக, மெக்மில்லன் தன்னுடைய சொந்த வாடகை வாடகைக்கு அன்ட் டாம் டேம் ஹை மேடையில் ஜனாதிபதியிடம் இயங்குவதாகக் கூறினார், மேலும் உச்சநிலை மக்மில்லனின் இயங்கும் துணையைப் பொறுத்தது. அக்டோபர் 5, 2012: பேட்டர் ஸ்கிஃப் வானொலி நிகழ்ச்சியில் பீட்டர் ஸ்கிஃபால் வழங்கப்பட்ட விவாதத்தில் அவர் பங்கெடுத்தார், அதில் வாடகைக்கு போட்டியிட்ட ஜனாதிபதி வேட்பாளர்கள் குழுவினர் ஜிம்மி மெக்மில்லன் உட்பட ரென்ட் டூ டாம் ஹாம் பார்ட்டி டிக்க்டில் அடங்கியிருந்தனர்; சாண்டா க்ளாஸ், சுயாதீன எழுத்தாளர் வேட்பாளர், மற்றும் எட்கார் லாசன், குடியரசுக் கட்சியின் ஜனாதிபதி வேட்பாளரை எழுதுகிறார்
அக்டோபர் 29, 2011: இறந்த பிரிட்டிஷ் மறைவான அலிஸ்டர் க்ரோலியின் பிரச்சாரத்தின் பிரதிநிதிக்கு எதிராக அவர் உரையாடல் விவாதத்தில் கலந்து கொண்டார்
டிசம்பர் 19, 2011: செயின்ட் அன்செல் கல்லூரியில் புதிய ஹாம்ப்ஷயர் இன்ஸ்டிடியூட் ஆஃப் பொலிட்டிக்ஸ் மற்றும் "ஒளிரும் பிம்பம்" சக வேட்பாளர் ரண்டால் டெர்ரி ஆகியவற்றில் அவர் "குறைவான-நன்கு அறியப்பட்ட ஜனநாயக வேட்பாளர்களின் ஜனாதிபதி மன்றத்தில்" பங்கேற்றார்.
வெர்மன் லவ் உச்ச அமெரிக்கன் செயல்திறன் கலைஞர் மற்றும் ஆர்வலர் ஆவார், இவர் பல்வேறு உள்ளூர், மாநில மற்றும் தேசிய தேர்தல்களில் அமெரிக்காவில் வேட்பாளராக போட்டியிடுகிறார். ஒரு தொப்பி ஒரு தொப்பி மற்றும் ஒரு பெரிய பல் துலக்கு எடுத்து, மற்றும் அமெரிக்காவில் தேர்ந்தெடுக்கப்பட்ட ஜனாதிபதி என்றால், அவர் மக்கள் தங்கள் பல் துலக்க வேண்டும் என்று ஒரு சட்டம் கடந்து கூறினார் என்று உச்ச அறியப்படுகிறது. அவர் சோம்பை பேரழிவு விழிப்புணர்வு மற்றும் நேரம் பயண ஆராய்ச்சி ஒரு தளம் பிரச்சாரம், மற்றும் ஒவ்வொரு அமெரிக்க ஒரு இலவச போனி வாக்குறுதி.
மாசாசூசெட்ஸில் உள்ள போஸ்டன் அருகே உயர்ந்த வளர்ச்சியும், மூன்று குழந்தைகளில் பழமையானது என்று கூறப்படுகிறது. அவர் 1980 களில் க்ளூசஸ்டர் உயர்நிலை பள்ளியில் பட்டம் பெற்றார், பின்னர் கலை பள்ளியில் கலந்துகொள்ள பால்டிமோர் நகருக்கு சென்றார், ஆனால் அவர் வெளியேற்றப்பட்டார் மற்றும் நிலத்தடி கிளப்களுக்கான பட்டைகள்
1986 இல், அவர் அணு ஆயுதங்களை எதிர்ப்பதற்காக உலக அணு ஆயுத கட்டுப்பாட்டுக்கான பெரும் அமைதி மார்ச் இல் சேர்ந்தார். 1987 இல், அவர் பொது அலுவலகத்தில் இயங்கத் தொடங்கினார். பால்டிமோர் என்ற இடத்தில் 1990 களில் அவர் தனது பெயரை சட்டப்பூர்வமாக வெர்மினுக்கு அனுப்பினார்.
ஒரு அவுட்சைட் ஒடிஸி, அவரது 2012 பிரச்சாரத்தை பின்வருமாறு மற்றும் அவரது வாழ்க்கையை ஒரு ஆர்வலர் மற்றும் அரசியல் பொறியாளராக ஆராய்கிறார்.
பிப்ரவரி 2, 2012: நினைவாக குடியரசுக் கட்சியின் பரம்பரை வேட்பாளர் ஜிம்மி மெக்மில்லனுடன் நேரடி விவாதத்தில் பங்கேற்றார் மே 20-21 சிகாகோ நேட்டோ உச்சி மாநாட்டில் நேட்டோ எதிர்ப்பு எதிர்ப்புக்களில் அவர் பங்காளியாக இருந்தார்.
2008 ஆம் ஆண்டில் நியூ ஹாம்ப்ஷயர் ரிபப்ளிக் ஆரம்பத்தில் உச்சமானது. நியூ ஹாம்ப்ஷயர் ஆரம்பத்தில் 41 வாக்குகள் பெற்றார். கூட்டாட்சி தேர்தல் ஆணையம் படி, அவர் பொதுத் தேர்தலில் தேசிய அளவில் 43 வாக்குகளைப் பெற்றார்.
இந்த வீடியோ, உச்ச அவரது ஜனாதிபதி பிரச்சாரத்தில் விவாதித்தார். ஊடகங்களின் மீதும் அரசாங்கத்தாலும் பொய்களைப் பற்றிக் கூறும் பொய்களின் பிரதிபலிப்பாக அவர் தனது "நகைச்சுவை நகைச்சுவை" பிரச்சாரத்தை விவரிபிரச்சாரங்கள்க்கிறார்.
2006 ஆம் ஆண்டில், அவரது தாயை காப்பாற்ற அவரது உச்சந்தலையில் ஒன்றை மிகப்பெரிய நன்கொடை அளித்தார். அவர் திருமணம் செய்து கொண்டார்.
ஒரைசா சட்டைவா என்பது இரண்டு வகைச் சிற்றினத்தைச் சேர்ந்ததாகும். அவை சிறிய விதை ஜப்பானிக்கா அல்லது சினிக்கா நெல்வகை, பெரிய விதை இண்டிகா நெல்வகை ஆகியனவாகும். ஜப்பானிக்கா வறட்சியான நிலங்களில் பயிரிடப்படுகிறது. ஆசியா முழுவதும் மூழ்கிய தாவரமாகவும் ஊடுபயிராகவும் இண்டிகா பயிரிடப்படுகிறது. அரிசி வெள்ளை, கருப்பு, பழுப்பு , சிறிதளவு கருவெள்ளை நிறத்தில் இருக்கும். அரிசியில் சவ்வரிசி ஒரு வகை ஆகும். மேலும் சில நெல் வகைகளாக இந்தோனேசியா கருப்பு நெல்லும், தாய்லாந்தின் மல்லிகை கருப்பு நெல்லும் உள்ளன. வெப்பமண்டலத்தில் இதன் மூன்றாவது வகைச் சிற்றினமும் பேரளவில் பயிரிடப்படுகிறது. காட்டாக, இந்த வகையில் சிறியவிதை “தினவான்“, “உனாய்” வகைகள் நாதன் லூசா படிகட்டு பகுதிகளிலும், அதிக உயரமான பகுதிகளிலும் பயிரிடப்படுகின்றன.
பொது வழக்கில் நெல் எனப்படும் ஒருவகைப் புல் தாவர இனமாகும். இது ஆங்கிலத்தில் நெல் என்றே கூறப்படுகிறது. இது பொதுவாக உலக முழுவதும் பயிரிடப்படும் நெல் வகையாகும். இது வரலாற்றியலாக முதலில் பண்படுத்திய நெல்வகையாகும். இது சீன யாங்சி ஆற்றுப் படுகையில் 13,500 முதல் 8,200 ஆண்டுகளுக்கு முன்பு விளைவிக்கப்பட்டது.
ஒரைசா சட்டைவா என்பது, பொவாசியே குடும்பத்தின் ஒரைசா பேரினத்தைச் சார்ந்ததாகும். இதன் மரபன்தொகை 12 குறுமவகங்களைக் கொண்டது; இதில் 430 அளவு மரபன்கள் உள்ளன. இது கூலத் தாவரவியலுக்கான வகைமை உயிரியாகும். இதை மரபன் திருத்தப் பயியாக மாற்றுவது எளிமையானது.
ஒரைசா சட்டைவா நெல்வகையில் ஆறுபிரிவுகள் உள்ளன. அவை ஜப்பானிக்கா, நறுமண இண்டிக்கா, ஆசு, இரயடா, ஆசினா, கிளாசுமன் என்பனவாகும்; 1987 ஆம் ஆண்டில் தான் ஒரைசா சட்டைவா ஆறு பிரிவுகளாக பிரிக்கப்பட்டது.
பண்டைக்கால முதலே நெல் பயிரிடப்பட்டு வருகிறது. ஒரைசா என்பது நெல்லுக்கான செவ்வியல் இலத்தீனச் சொல். சட்டைவா என்றால் "பயிரிடப்படும்" என்று பொருள்.
இவரும் இவர்து மாணவர்களும் இணைப்பணியாளர்களும் முதன்முதலில் மிகமுந்தைய அண்ட விரிவாத்துக்கும் நடப்பு அண்ட விரிவாக்கத்துக்கும் இடையில் அமையும் செம்பெயர்ச்சி அள வீட்டின் வழியாக, முந்தைய விரிவாக்க ஆற்றல் பாதீட்டில் ஓங்கலாக இருண்ட ஆற்றலும் அடர்துகள் பொருண்மமும் விளங்கியதால் விரிவாக்கம் ஒடுக்கநிலையில் இருந்ததையும் நடப்பு அண்ட விரிவாக்க ஆற்றல் பாதீட்டில் ஓங்கலாக இருண்ட ஆற்றல் விளங்குவதால் விரிவாக்கம் முடுக்கப்பட்டு உள்ளதையும் விளக்கினர்.
பாரத் விஷ்ணு இரத்ரா இந்திய அமெரிக்க இயற்பியலாளரும் கோட்பாட்டு அண்டவியல் ஆய்வாளரும் வான்துகள் இயற்பியலாளரும் ஆவார். இவர் தற்போது கன்சாசு மாநிலப் பல்கலைக்கழகத்தில் இயற்பியல் பேராசிரியராக பணியாற்றுகிறார்.
இவர் கரும் ஆற்றல் இயங்கியல், குவைய இயக்கவியல் சார்ந்த ஆற்றல் அடர்த்தி உருவாக்கம், உப்புதல் கட்ட அண்டக் காந்தப் புல அலைவு ஆகிய ஆய்வுகளுக்காகப் பெயர்பெற்றவர்.
இவர் தன் முதுமுனைவர் பட்டத்தை இசுட்டான்போர்டு நேரியல் முடுக்கி மையம், பிரின்சுட்டன் பல்கலைக்கழகம், கலிபோர்னியா தொழில்நுட்ப நிறுவனம், மசாச்சூசட்சு தொழில்நுட்ப நிறுவனம் ஆகிய அமைப்புகளில் ஆய்வு செய்து பெற்றார். இவர் 1996 இல் கன்சாசு மாநிலப் பலகலைக்கழகத்தில் 1996 இல் இயற்பியல் உதவிப் பேராசிரியராகச் சேர்ந்தார். இவர் இணைப் பேராசிரியராக 2001 இல் பதவி உயர்வு பெற்று, 2004 இல் பேராசிரியர் ஆனார்.
இவரது மிகமுந்தைய அண்டத்தின் ஆராய்ச்சி, அண்ட உப்புதலின்போது உருவாகும் ஆற்றல் அடர்த்தியின் சிற்றுலைவுகள் சார்ந்த, முதல் தொடர்ந்து பொருந்தும், பகுதிச் செவ்வியலான கணிப்பை உள்ளடக்கியது. இவர் இந்தக் கணிப்பில் ஆசுட்டினில் உள்ள டெக்சாசு பல்கலைக்கழக வில்லி பிசுச்சிலருடனும் இசுட்டன்போர்டு பல்கலைக்கழக இலியோனார்டு சுசுகிண்டுடனும் இணைந்து பணிபுரிந்தார்.
இவர் 1988 இல் பிரின்சுட்டன் பல்கலைக்கழக ஜேம்சு பீபுள்சுடன் இணைந்து இருண்ட ஆற்றல் அளவன்புலம் கருத்தை முதன்முதலில் முன்மொழிந்தனர். இந்தக் கருப்படிமம் நிறைநிலைப் படிமம் என வழங்கப்படுகிறது. இருண்ட ஆற்றல் முடுங்கிய அண்ட விரிவாக்கத்துக்கான பொறிமுறையின் பொறுப்பை ஏற்கும் முதன்மையான முகமையாக விளங்குகிறது.
இவர் மும்பையில் பிறந்தார். இவர் இந்திய தொழில்நுட்பக் கழகம் தில்லி யில் இயற்பியலில் மூதறிவியல் பட்டம் 1982 இல் பெற்றார். இவர் முனைவர் பட்டத்தை இயற்பியலில் இசுட்டான்போர்டு பல்கலைக்கழகத்தில் இலியோனார்டு சுசுகிண்டு, மீழ்சல் பெசுக்கின் ஆகியோர் வழிகாட்டுதலின் கீழ் பெற்றார்.
இவரும் இவரது மாணவர்களும் இணைப்பணியாளர்களும் புதிய அண்டவியல் ஆய்கருவிகளை உருவாக்கி, அவற்றோடு நன்கு நிறுவிய நடப்புக் கருவிகளையும் அபுள் மாறிலி , வெளியின் வடிவியல் , இருண்ட ஆற்றல் இயங்கியல் ஆக்கியவற்றை அளக்கப் பயன்படுத்தினர்.
இவர் முதல் அண்ட உப்புதல் படிமத்தை உருவாக்கி, முன்மொழிந்து எப்படி முந்து பாழ்மை போதிய பேரியல் அண்டக் காந்தப் புலங்களை உருவாக்குகின்றன என்பதை விளக்கினார். இது பால்வெளிகளின் நோக்கீட்டுவழி அறிந்துள்ள காந்தப் புலங்களை விளக்குகிறது.
" " என்ற இசைத்தொகுப்பினை முதலில் வெளியிட்டார் இளையராஜா. இசை ரசிகர்களுக்கு ஒரு புதிய பரிமாணத்தை அறிமுகம் செய்தது இந்த இசைத்தொகுப்பு. இத்தொகுப்பினை இசை மும்மூர்த்திகளில் ஒருவரான தியாகராஜ சுவாமிகள் மற்றும் மேற்கத்திய இசையமைப்பாளரான ஜே.எஸ்.பாஹ் ஆகிய இருவருக்கும் காணிக்கையாக்கினார்.
" 24 " என்ற இந்திய பண்பாட்டின் பல்வேறு வர்ணங்களை விவரிக்கும் ஆவண-குறும்படத்திற்கு பின்னணி இசையினை அமைத்தார். இதில் வலி, மகிழ்ச்சி, ஏக்கம், நம்பிக்கை, உற்சாகம் போன்ற உணர்ச்சிகளை வெளிப்படுத்தும் விதமாக அமைந்திருந்தது சிறப்பாகும்.
"ராஜாவின் ரமண மாலை" என்ற இசைத் தொகுப்பினை எழுதி, இசையமைத்து வெளியிட்டார். இது ரமண மகரிஷிக்கு காணிக்கை செலுத்துவதாக அமைந்துள்ளது.
இளையராஜா , இந்தியாவின் சிறந்த திரைப்பட இசையமைப்பாளர்களுள் ஒருவர். அன்னக்கிளி என்ற திரைப்படத்துக்கு இசை அமைத்ததன் மூலம் 1976 இல் தமிழ் திரையுலகிற்கு அறிமுகமானார். இதுவரை 1000 க்கும் மேற்பட்ட தமிழ், தெலுங்கு, மலையாளம், கன்னடம், இந்தி திரைப்படங்களுக்கு இசையமைத்துள்ளார். இவருக்கு இந்திய அரசின் படைத்துறை-சாரா விருதுகளில் மூன்றாவது உயரிய விருதான பத்ம பூசண் விருது 2010-ஆம் ஆண்டு அளிக்கப்பட்டது.]
1933 ஆம் ஆண்டு வியன்னாவில் முதன் முதலாக செண்பகராமன் பிள்ளை நேதாசியை சந்தித்த போது செய்கிந்த் என்று கூறி வணக்கம் தெரிவித்தது நேதாசியை மிகவும் கவர்ந்தது. இந்திய தேசிய ராணுவ வட்டாரத்தில் ராணுவ வீரர்கள் ஒருவரையொருவர் சந்திக்கும் போது செய்கிந்த் என்று கூறுவது வழக்கமாயிற்று. 1941 ஆம் ஆண்டு செர்மனியில் இந்திய ராணுவ கைதிகள் சந்திப்புக் கூட்டத்தில் பேசிய நேதாசி,அவர்களை இந்திய தேசிய ராணுவத்தில் சேர அழைப்பு விடுத்தார்.1941 ஆம் ஆண்டு நவம்பர் 2 ஆம் தேதி,செர்மனியில் சுதந்திர இந்தியா மையத்தில் நடந்த கூட்டத்தில், இனி நம்முடைய ராணுவ வீரர்களும்,இந்திய சுதந்திரத்திற்காகப் போராட விரும்புகிறவர்களும் தங்களை அடையாளம் காட்டிக்கொள்ள ஒருவருக்கொருவர் சந்திக்கும் போது செய்கிந்த் என்று சொல்ல வேண்டும் என்ற தீர்மானத்தை நேதாசி நிறைவேற்றினார்.